Qürbət elə düşdü yolum
Qürbət ele düşdü yolum 
Ağlayır, gəzer, yürürəm.
Əfkar ilə dəli könlüm 
Dağlayıb gəzər, yürürəm.

Oldum işimdətı avarə 
Yaxaram sinəmi narə. 
Könlümü zülfü-dildarə 
Bağlayıb gəzər, yürürəm.

Dağlar başı oldu yurdum 
Gündən günə artar dərdim. 
Mən qara gözlümü gördüm 
Sızlayıb gəzər, yürürəm.

Anladamam məlalımı,
Göz görməsin maralımı. 
Haldan bilənə halımı 
Söyləyib gəzər, yürürəm.

Katibi içəldən camı 
Məst olub keçər əyyamı. 
Şaşqın sel kimi müdamı 
Çağlayıb gəzər, yürürəm.
Şeirlər